Maria Kostrzewa p> p pisza jak serce dyktuje
Utopiec i Maryjka
Roz siedzioł utopiec na mostku na krzipopie,
i przyglondoł se Maryjce jak w zegrodce kopie.
Tak se mu Maryjka młodo spodobała,
pomyśloł se, żeby se do kompolowanio nadowała.
A że on był jeszcze utopiec młody rokami,
tak se przemjynił za podrostka w galotach ze szyrami.
Maryjka z kamradkami chodziyła nad krzypopa gynsi paść,
to na nia czekoł dycki ,i uczył jom na piszczołce grać.
Gynsi trowa szkubały w krzipopie se pluskały,
a oni na łonce wszyscy roztomańte gry grali.
Tak przeleciała Wiosna, Lato i Jeśyń zaczła,
i już Maryjka gynsi paść nie prziszła.
Utopiec krzipopom do swojej chałupy smutny szoł,
ale przejdzie Zima i na spotkanie Maryjki nadzieja mioł.
Przeszła Jesiyń,przeszła długo mroźno Zima,
prziszła Wiosna a Maryjki z gynsiami nima
Siedzi utopiec na mostku na krzipopie,
i rozmyślo, co teraz Maryjka robi w chałupie.
Pytoł se kamradki czamu Maryjka nie przidzie,
a ona godo, dyć Maryjka nimocno leży w izbie.
Kej słonko zaczło bardzi przygrzywać na dworze,
Maryjka wyzdrowiała i już gynsi paść morze.
Zaś mogli na piszczołce grać i lotać po łonce,
szpluchać se we wodzie i nie utopjyli ich utopce.
Byli radzi że utopiec młody se skamraciył z dzieciami,
i nie roz jako żaby na ich wygłupy radośnie zaglądali.
Maria Kostrzewa
- There are no comments yet
szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn pol_Latn szl_Latn szl_Latn szl_Latn pol_Latn pol_Latn szl_Latn eng_Latn